Vrou onthoof, nog twee dood na aanval by Franse kerk | Maroela Media
'n Vrou is onthoof en nog twee mense is vermoor tydens 'n vermoedelike terreuraanval by 'n kerk in die Franse stad Nice.
Die aanvaller, wat met 'n mes gewapen was, het glo "Allahu akbar" ("god is groot") geskree voordat hy die moorde gepleeg het.
Christian Estrosi, burgemeester van Nice, het die aanval wat in of naby die Notre Dame-kerk gebeur het, as 'n terreurdaad bestempel en gesê die aanvallers is aangekeer.
Volgens Estrosi is een van die mense wat in die kerk vermoor is, glo 'n opsigter. "Die vermeende aanvaller is deur die polisie geskiet terwyl hulle hom aangekeer het. Hy lewe en is na 'n hospitaal geneem," het Estrosi gesê.
"Genoeg is genoeg. Dit is nou tyd dat Frankryk homself vrystel van die vredeswette ten einde Islam-fascisme op ons grondgebied uit te wis," het hy gesê.
Die polisie het gesê daar is bevestig dat drie mense dood en dat talle mense in die aanval beseer is. Estrosi het gesê die slagoffers is op 'n "gruwelike wyse" vermoor.
"Die metodes stem sonder twyfel ooreen met dié wat gebruik is teen die dapper onderwyser Samuel Paty," het Estrosi gesê met verwysing na die Franse onderwyser wat vroeër vandeesmaand onthoof is in 'n aanval in 'n voorstad van Parys.
Die Franse teenterreur-aanklaersdepartement het bevestig dat hy gevra is om die aanval te ondersoek.
Reuters-joernaliste op die toneel het gesê gewapende polisiebeamptes met outomatiese wapens het die area rondom die kerk afgesper. Ambulanse en brandweervoertuie was ook op die toneel.
Radikale gelowiges is die grootste probleem wat ondervind word tov geloof. Niemand wil mekaar se gelowe respekteer nie, en alles moet afgedwing word. As dit nie jou manier van glo is nie, is dit geen ander manier nie. Daar is mos glad nie diversiteit in die wêreld meer oor nie.
Sjoe dit is afgryslik. Soveel gruwels.
Europa is in groot moeilikheid. Christelike kerke staan leeg en verlate terwyl Islam aan die groei is.
FrankWaarom gaan bly Moslems in lande soos Frankryk? Goed wat sonde en met die dood strafbaar is in Islam is normaal in Frankryk: eet van varkvleis, buite huwelikse seks, gay huwelike. As jy weet jy gaan kultureel en godsdienstig nie daar inpas nie, moet dan nie soontoe gaan nie. Om die hele Frankryk tot Islam te bekeer gaan ook nie werk nie. Die Christendom is omtrent dood daar. Meeste mense is ateïste. Bitter min gaan in Islam belangstel.
Stadig maar seker begin die Europiërs agter kom dat hulle beleid nie entlik van die begin af gewerk het nie.